Σπίθα Νίκαιας

Ο Αθλητικός Σύλλογος Σπίθα Νίκαιας είναι ποδοσφαιρικός σύλλογος που εδρεύει στη Νίκαια Αττικής και ανήκει στη δύναμη της Ε.Π.Σ. Πειραιώς. Επίσημο έτος ίδρυσης του συλλόγου είναι το 1950, έχει έμβλημα την Ολυμπιακή δάδα και χρώματα το κόκκινο και το λευκό. Έδρα του αποτελεί το Δημοτικό Γήπεδο Νίκαιας, χωρητικότητας 4.361 θέσεων.Στα τέλη της δεκαετίας του '80 η ομάδα αγωνίστηκε δυο σεζόν στη Δ΄ Εθνική (1985 ως 1987). Επίσης, το 1976 κατέκτησε το Κύπελλο της ΕΠΣΠ. Τη σεζόν 2010-2011 αγωνίστηκε στη Β΄ κατηγορία της ΕΠΣ Πειραιά, από την οποία υποβιβάστηκε.

 Το 1948 ίδρυσαν τη Σπίθα οι Γιάννης Παγώνης, Νικολάτος και Ζέρβας και οι δυο τελευταίοι διετέλεσαν και πρόεδροι του συλλόγου. Μια γάτα (ή κατ' άλλους ένα σκυλάκι) που τριγύριζε στο καφενείο που σύχναζαν και τη φώναζαν "Σπίθα", τους έδωσε την ιδέα να ονομάσουν έτσι και το σύλλογό τους. Το 1950 ο σύλλογος αναγνωρίστηκε από το Πρωτοδικείο και εντάχθηκε στη δύναμη της Δόκιμης κατηγορίας των ανεξάρτητων σωματείων της Ε.Π.Σ. Πειραιά. Το 1956 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 580 και εντάχθηκε στα πρωταθλήματα της Ε.Π.Σ. Πειραιά, ξεκινώντας την επίσημη αγωνιστική του δράση από την Δ' Κατηγορία την περίοδο 1956-57. Την επόμενη περίοδο (1957-58) αναδείχθηκε πρωταθλήτρια και ανέβηκε στη Γ΄ κατακτώντας τον πρώτο της τίτλο. Το 1961 αναδείχθηκε πρωταθλήτρια και ανέβηκε στη Β' και το 1964 κατέκτησε επίσης το πρωτάθλημα και κέρδισε την άνοδο στην Α' κατηγορία. Το 1976 κατέκτησε για πρώτη φορά το Κύπελλο ΕΠΣΠ επικρατώντας στον τελικό με 3-0 του Ηρακλή Νίκαιας και προκρίθηκε στο Κύπελλο Ελλάδας ερασιτεχνών, όπου αποκλείστηκε εκτός έδρας στην Έδεσσα με 1-0 από τον Εδεσσαϊκό. Στον αγώνα αυτό στο Εθνικό Στάδιο Έδεσσας η Σπίθα Νίκαιας με προπονητή τον Νίκο Γιαννακό παρατάχθηκε ως εξής: Προγούλης, Ηλιόπουλος, Μπρίλης, Σκαμάγκας, Καπάτσος, Φωκιανός, Νικολαΐδης, Ι. Μαρκουλής, Μ. Μαρκουλής και Τσεμπελής. Το 1985 κατέκτησε το πρωτάθλημα και ανέβηκε στην Δ΄ Εθνική κατηγορία. Στην Δ΄ Εθνική παρέμεινε για δύο σεζόν, όποτε και το 1987 υποβιβάστηκε. Μέχρι τότε δεν είχε υποβιβαστεί ποτέ σε κατώτερη κατηγορία, από το 1956 που εντάχθηκε επίσημα στην ΕΠΣΠ! Από το 1987 αγωνίζεται στο τοπικό πρωτάθλημα Πειραιά. Μια αξιοσημείωτη στιγμή στην ιστορία της Σπίθας υπήρξε ο φιλικός αγώνας που έδωσε το 1961 με τη β΄ ομάδα του Ολυμπιακού στο κατάμεστο Στάδιο Καραϊσκάκη πριν από τον αγώνα του Ολυμπιακού με τη Σάντος του Πελέ. 1985-86 (Α΄ όμιλος): θέση 11η/19 ομ., 38 β., 35-32 γκολ. 1986-87 (Α΄ όμιλος): θέση 15η/19 ομ., 19 β., 32-68 γκολ, υποβιβάστηκε. Τη φανέλα της Σπίθας φόρεσαν μερικοί ποδοσφαιριστές που έγιναν γνωστοί από τη συμμετοχή τους σε ομάδες ανώτερων κατηγοριών. Τέτοιοι ήταν οι εξής: Τάκης Σπετσέρης: Α.Ε. Νίκαιας, Ολυμπιακός, Βύζας Μεγάρων, Προοδευτική Γιάννης Σαμαράς: Βύζας Μεγάρων, Παναθηναϊκός, ΟΦΗ Μίλτος Βρεκούσης: Απόλλων Αθηνών, Προοδευτική, Παναχαϊκή Ανδρέας Φωκιανός, Γιώργος Μπαϊράμογλου, Θεολόγος Πιπεριάς: Προοδευτική Άγγελος Κελεσίδης: Α.Σ. Δραπετσώνας, Αχαρναϊκός ΑΟ, Ηλυσιακός, Αιγάλεω Α.Ο. Χατζηπαναγιώτου Εθνικός Πειραιώς Τη Σπίθα συμπαθούσε ο γνωστός λαϊκός τραγουδιστής Γιάννης Πουλόπουλος που υπήρξε επίτιμος πρόεδρος της ομάδας. Κατάλογος ποδοσφαιρικών ομάδων Αττικής Ιστοσελίδα Α.Σ. Σπίθα Νίκαιας. Ιστοσελίδα ερασιτεχνικού ποδοσφαίρου Ιστοσελίδα ΕΠΣΠ. "Αθλητική Ηχώ". "Ματιές στα Σπορ", τόμοι: 24 (Ιανουάριος 1987) και 25 (Ιανουάριος 1988).